Tom Hanks

**Thomas Jeffrey «Tom» Hanks** (født 1956) er en amerikansk skuespiller og filmskaper. Han vant Oscar for beste mannlige hovedrolle for rolletolkningene sine i filmene *[[Philadelphia (film)|Philadelphia]]* (1993) og *[[Forrest Gump]]* (1994). Hanks har også spilt i filmer som *[[Big]]* (1988), *[[Søvnløs i Seattle]]* (1993), *[[Apollo 13 (film)|Apollo 13]]* (1995), *[[Toy Story]]* (1995), *[[Redd menig Ryan]]* (1998), *[[Du har m@il]]* (1998), *[[Den grønne mil]]* (1999), *[[Cast Away]]* (2000), *[[Polarekspressen (film)|Polarekspressen]]* (2004), *[[Da Vinci-koden (film)|Da Vinci-koden]]* (2006), *[[Captain Phillips]]* (2013), *[[Saving Mr. Banks]]* (2013), *[[Sully]]* (2016) og *[[The Post]]* (2017).

## Karriere

I 1979 flyttet Hanks til New York City, hvor han hadde sin filmdebut i lavbudsjettsslasherfilmen *[[Han vet du er alene]]* (1980). og spilte hovedrollen i TV-filmen *[[Mazes and Monsters]]* (1982). I begynnelsen av 1979 spilte han hovedrollen som Callimaco i Riverside Shakespeare Companys oppsetning av Niccolò Machiavellis *[[La Mandragola]]*, som ble regissert av Daniel Southern.

I dramafilmen *[[Philadelphia (film)|Philadelphia]]* (1993) spilte Hanks en homofil advokat med aids som saksøker firmaet han jobber i for diskriminering. Hanks vant Oscar for beste mannlige hovedrolle for rolletolkningen sin. Etter *Philadelphia* spilte Hanks i dramakomedien *[[Forrest Gump]]* (1994), som han vant sin andre Oscar for.

Han ble dermed den andre skuespilleren som har vunnet i kategorien beste mannlige hovedrolle to år på rad, siden Spencer Tracy vant i 1937 og 1938. Hanks' neste rolle var som astronauten Jim Lovell i filmen *[[Apollo 13 (film)|Apollo 13]]* (1995), der han spilte mot Kevin Bacon og Ed Harris. Filmen ble nominert til ni Oscar, hvorav den vant to. Samme året spilte Hanks i den animerte storfilmen *[[Toy Story]]*, der han ga stemmen til leketøyet sheriff Woody.

Hanks samarbeidet med regissøren og produsenten Steven Spielberg i krigsfilmen *[[Redd menig Ryan]]* (1998). Handlingen er lagt til det krigsherjede Frankrike etter D-dagen, der en gruppe soldater får i oppdrag å bringe tilbake en soldat, hvis tre brødre er drept i krigen. Filmen ble god mottatt av både kritikerne og publikum. Spielberg vant Oscar for beste regi, mens Hanks ble nominert til beste mannlige hovedrolle. I 1999 spilte Hanks i dramafilmen *[[Den grønne mil]]*, basert på en roman av Stephen King. Hanks ga også stemmen til sheriff Woody i *[[Toy Story 2]]*.

I 2001 bidro Hanks som regissør og produsent for den Emmy-vinnende miniserien *[[Krigens brorskap]]*, som ble sendt på kanalen HBO i USA. Hanks spilte mot Leonardo DiCaprio i krimdramafilmen *[[Catch Me If You Can]]* (2002), basert på den sanne historien om Frank Abagnale jr. I en alder av 45 år, ble Hanks den yngste noensinne som har mottatt en Life Achievement Award av Det amerikanske filminstituttet, den 12. juni 2002. I 2010 gjentok han rollen som sheriff Woody i den tredje filmen i den animerte *Toy Story*-serien, *[[Toy Story 3]]*. I 2011 regisserte Hanks og spilte mot Julia Roberts i den romantiske komedien *[[Det er aldri for sent, Larry Crowne]]*. Filmen fikk for det meste negative anmeldelser.

Hanks har fått en stjerne på Hollywood Walk of Fame og ble 23. november 2016 tildelt USAs høyeste sivile utmerkelse, Presidentens Frihetsmedalje for sitt arbeid.

## Privatliv
Hanks var gift med skuespillerinnen Samantha Lewes fra 1978 til 1987. Paret fikk to barn, sønnen Colin Hanks, som også er skuespiller, og datteren Elizabeth Hanks. I 1988 giftet Hanks seg med skuespillerinnen Rita Wilson. Paret har to sønner: Chester Marlon, som spilte en liten rolle som en student i filmen *[[Indiana Jones og krystallhodeskallens rike]]* og utgav en rapsingel i 2011, og Truman Theodore.

I 2006 ble Hanks tildelt Douglas S. Morrow Public Outreach Award fra Space Foundation. Den gis årlig til en person eller organisasjon som har gjort betydelige bidrag til offentlig bevissthet om romprogram. I juni 2006 ble Hanks innlemmet i United States Army Rangers Hall of Fame for sin nøyaktige skildring av en kaptein i filmen *Redd menig Ryan*. Hanks, som ikke kunne delta på innlemmelsesseremonien, er den første skuespilleren som har fått en slik ære.

Den 12. mars 2020 bekjentgjorde Hanks fra Australia at han og hans hustru var blitt testet positiv for covid-19. I delstaten Queensland innspilled filmen *[[Elvis (2022)|Elvis]]*. Hanks spiller Colonel Tom Parker i filmen som regisseres av Baz Luhrmann.

## Asteroide
Asteroide 12818 Tomhanks er oppkalt etter ham.

## Filmografi (utvalg)

* 1984 – *[[Splash (film)|Splash]]* – Allen Bauer
* 1985 – *[[Mannen med den røde sko]]* – Richard Harlan Drew
* 1987 – *[[Dragnet &ndash; Beintøffe purker]]* – Det. Pep Streebek
* 1988 – *[[Big]]* – Josh Baskin
* 1989 – *[[Nabo-hysteri]]* – Ray Peterson
* 1992 – *[[En klasse for seg]]* – Jimmy Dugan
* 1993 – *[[Søvnløs i Seattle]]* – Sam Baldwin 
* 1993 – *[[Philadelphia (film)|Philadelphia]]* – Andrew Beckett
* 1994 – *[[Forrest Gump]]* – Forrest Gump
* 1995 – *[[Apollo 13 (film)|Apollo 13]]* – Jim Lovell
* 1995 – *[[Toy Story]]* – Sheriff Woody (stemme)
* 1998 – *[[Redd menig Ryan]]* – Kaptein John H. Miller
* 1998 – *[[Du har m@il]]* – Joe Fox
* 1999 – *[[Toy Story 2]]* – Sheriff Woody (stemme)
* 1999 – *[[Den grønne mil]]* – Paul Edgecomb
* 2000 – *[[Cast Away]]* – Chuck Noland
* 2002 – *[[Road to Perdition (film)|Road to Perdition]]* – Michael Sullivan
* 2002 – *[[Catch Me If You Can]]* – Carl Hanratty
* 2004 – *[[The Ladykillers (2004)|The Ladykillers]]* – Professor G.H. Dorr
* 2004 – *[[Terminalen]]* – Viktor Navorski
* 2004 – *[[Polarekspressen (film)|Polarekspressen]]* – Hero Boy / Father / Conductor / Hobo / Scrooge / Santa Claus
* 2006 – *[[Biler (film)|Biler]]* – Woody Car (stemme)
* 2006 – *[[Da Vinci-koden (film)|Da Vinci-koden]]* – Professor Robert Langdon
* 2007 – *[[The Simpsons Movie]]* – Seg selv (stemme)
* 2007 – *[[Charlie Wilson's War]]* – Charlie Wilson  
* 2008 – *[[The Great Buck Howard]]* – Mr. Gable
* 2009 – *[[Engler & demoner (film)|Engler & demoner]]* - Professor Robert Langdon
* 2010 – *[[Toy Story 3]]* – Sheriff Woody (stemme)
* 2011 – *[[Det er aldri for sent, Larry Crowne]]* – Larry Crowne (også regi)
* 2011 – *[[Ekstremt høyt & utrolig nært]]* – Thomas Schell
* 2012 – *[[Cloud Atlas]]* – Dr. Henry Goose
* 2013 – *[[Captain Phillips]]* – Kaptein Richard Phillips
* 2013 – *[[Saving Mr. Banks]]* – Walt Disney
* 2015 – *[[Bridge of Spies]]* – James Donovan
* 2016 – *[[Sully]]* – Chesley «Sully» Sullenberger
* 2017 – *[[The Post]]* – Ben Bradlee
* 2020 – *[[News of the World (film)|News of the World]]* – Kaptein Jefferson Kyle Kidd

## Referanser


## Eksterne lenker
*